《寄杨南仲》
宋代·陈藻

君思家世质，云此闺闾华。
我知财货里，自出人骄奢。
先翁非勤俭，安能美生涯。
儿郎不鼓舞，造化无萌芽。
从今君已悟，拈骰入諠哗。
结棚妆俚戏，达旦听淫哇。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。